Teyosopi badhe anuntun sadaya kawruh kagunan ing donya punika, badhe anêdahakên margi kamajênganing sadaya kawruh kagunan ing donya, teyosopi amulangakên sadaya kajatèn ingkang sampun kasêksenan, dening para ingkang sami anggêgulang, kados ta: bab tumimbaling èngêtanipun. Satunggaling tiyang dhatêng tiyang sanès. Tiyang ingkang ahli kawruh donya, ingkang kasar ing jaman samangke sampun wiwit nganggêp, lah kawastanan sampun kanyataan. Pujôngga anama Tuwan Oliver Loge amulangakên bilih angên-angên agêng ingkang dumunung wontên ing sawijining badan kita, ing môngka bab punika têtela teyosopi sampun amulangakên, sadaya [sa...]